આથી ગાંધીનગરનાં અધિકારીઓ, નર્મદા નિગમના અધિકારીઓ કાર્યપાલક ઈજનેર સિહોર તાલુકા મામલતદાર ભાવનગર શહેર જિલ્લામાં પીજીવીસીએલના અધિકારીઓ, પોલીસ અધિકારીઓ સહિત પોલીસ કાફલા સાથે સિહોર તાલુકાનાં મગલાણા ગામે ત્રાટકી બરવાળા તાવડા ગામ તરફથી આવતી નર્મદાની લાઈનમાં ભંગાણ કરી તળાવ ભરાતા હોવાનું ખુલ્યુ હતું. પાણી ચોરીથી ચોકી ઉઠેલા અધિકારીઓએ પાણી ખેચવા માટેનું ડીઝલ એન્જીન તેમજ ઈલેકટ્રીક મોટર સહિત પાઈપો સહિતનો મુદામાલ કબજે કર્યો હતો. દરમ્યાન દરોડાની કામગીરીથી લોકોનું ટોળુ દોડી આવ્યુ હતુ અને અધિકારીઓ ઉપર પથ્થરમારો શરૂ કરતા વાતાવરણ તંગ બન્યુ હતું જો કે પોલીસે પરિસ્થિતિને કાબુમાં લીધી હતી અને કાયદેસરની કાર્યવાહી હાથ ધરી હતી. ઉનાળામાં પાણીની તીવ્ર તંગી દેખાઈ રહી છે ત્યારે નર્મદાની મેઈન લાઈનમાંથી પાણી ચોરીનું કૌભાંડ ભાવનગર પંથકમાંથી ઝડપાયું છે. (તસવીર: વિપુલ હિરાણી)